Document ID: 32005R1687

KOMISIJAS REGULA (EK) Nr. 1687/2005
(2005. gada 14. oktobris),
ar ko groza Regulu (EK) Nr. 2869/95 par maksām, kas jāmaksā Iekšējā tirgus saskaņošanas birojam (preču zīmes un dizainparaugi), attiecībā uz dažu maksu korekciju
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 20. decembra Regulu (EK) Nr. 40/94 par Kopienas preču zīmi (1), un jo īpaši tās 139. panta 3. punktu,
tā kā:
(1)
Regulas (EK) Nr. 40/94 139. panta 2. punktā noteikts, ka maksas, kas maksājamas Iekšējā tirgus saskaņošanas birojam (preču zīmes un dizainparaugi) (turpmāk - “Birojs”), jānosaka tādā līmenī, ka ar attiecīgajiem ieņēmumiem var nodrošināt budžeta līdzsvaru.
(2)
Vidējā termiņā gaidāms ievērojams Biroja ieņēmumu palielinājums jo īpaši tādēļ, ka tiks maksātas Kopienas preču zīmju atjaunošanas maksas.
(3)
Ar Padomes Lēmumu 2003/793/EK (2) apstiprinātā Eiropas Kopienas pievienošanās Madrides nolīguma par preču zīmju starptautisko reģistrāciju protokolam (turpmāk - “Madrides Protokols”) un elektroniskas reģistrēšanas procedūras vadība vienkāršos minēto procedūru un samazinās ar procedūru saistītās izmaksas. Arī Biroja vadības efektivitātei jāsamazina izdevumi.
(4)
Tādējādi maksu samazinājums ir piemērots pasākums vajadzīgā budžeta līdzsvara nodrošināšanai, tajā pašā laikā sekmējot sistēmas pieejamību lietotājiem. Tomēr jāuzsver, ka neliels pārpalikums vienmēr ir pamatots, jo tas ļauj risināt vairāk vai mazāk neparedzamas situācijas, kā arī nepieļaut nevēlamu deficītu.
(5)
Tādēļ būtu pamatoti mainīt maksas, sasniedzot aptuveni 35 līdz 40 miljonu euro samazinājumu gadā. Šī summa jāsadala starp pieteikuma un reģistrācijas maksām, no vienas puses, un atjaunošanas maksām, no otras puses. Turklāt jāparedz zemāka maksa tad, ja pieteikumu iesniedz elektroniski.
(6)
Lai panāktu līdzsvaru starp ieņēmumiem un izdevumiem, regulāri jāuzrauga galveno rādītāju izmaiņas.
(7)
Tāpēc attiecīgi jāgroza Komisijas Regula (EK) Nr. 2869/95 (3).
(8)
Šajā regulā paredzētie pasākumi ir saskaņā ar atzinumu, ko sniegusi Maksu, īstenošanas noteikumu un Iekšējā tirgus saskaņošanas biroja (preču zīmes un dizainparaugi) Apelācijas padomju procesuālo noteikumu komiteja,
IR PIEŅĒMUSI ŠO REGULU.
1. pants
Regulu (EK) Nr. 2869/95 groza šādi:
1)
Tabulu 2. pantā groza šādi:
a)
tabulas 1. punktu aizstāj ar šādu:
“1.
Pamatmaksa par individuālas zīmes pieteikumu [26. panta 2. punkts, 4. noteikuma a) punkts]
900”;
b)
iekļauj šādu 1.b punktu:
“1b.
Pamatmaksa par individuālas zīmes elektronisku pieteikumu [26. panta 2. punkts, 4. noteikuma a) punkts]
750”;
c)
tabulas 2. līdz 4. punktu aizstāj šādi:
“2.
Maksa par katru preču un pakalpojumu klasi, neskaitot trīs klases, individuālas zīmes gadījumā [26. panta 2. punkts, 4. noteikuma b) punkts]
150
3.
Pamatmaksa par kolektīvas zīmes pieteikumu [26. panta 2. punkts un 64. panta 3. punkts, 4. noteikuma a) punkts un 42. noteikums]
1 300
4.
Maksa par katru preču un pakalpojumu klasi, neskaitot trīs klases, kolektīvas zīmes gadījumā [26. panta 2. punkts un 64. panta 3. punkts, 4. noteikuma b) punkts un 42. noteikums]
300”.
d)
tabulas 7. līdz 10. punktu aizstāj šādi:
“7.
Pamatmaksa par individuālas zīmes reģistrāciju [45. pants, 23. noteikuma 1. punkta a) apakšpunkts]
850
8.
Maksa par katru preču un pakalpojumu klasi, neskaitot trīs klases, individuālas zīmes gadījumā [45. pants, 23. noteikuma 1. punkta b) apakšpunkts]
150
9.
Pamatmaksa par kolektīvas zīmes reģistrāciju [45. pants, 23. noteikuma 1. punkta a) apakšpunkts un 42. noteikums]
1 700
10.
Maksa par katru preču un pakalpojumu klasi, neskaitot trīs klases, kolektīvas zīmes gadījumā [45. pants un 64. panta 3) punkts, 23. noteikuma 1. punkta b) apakšpunkts un 42. noteikums]
300”.
e)
tabulas 12. līdz 15. punktu aizstāj šādi:
“12.
Pamatmaksa par individuālas zīmes atjaunošanu [47. panta 1. punkts, 30. noteikuma 2. punkta a) apakšpunkts]
1 500
12a.
Pamatmaksa par individuālas zīmes atjaunošanu elektroniski [47. panta 1. punkts, 30. noteikuma 2. punkta a) apakšpunkts]
1 350
13.
Maksa par atjaunošanu katrai preču un pakalpojumu klasei, neskaitot trīs klases, individuālas zīmes gadījumā [47. panta 1. punkts. 30. noteikuma 2. punkta b) apakšpunkts]
400
14.
Pamatmaksa par kolektīvas zīmes atjaunošanu [47. panta 1. punkts un 64. panta 3. punkts, 30. noteikuma 2. punkta a) apakšpunkts un 42. noteikums]
3 000
15.
Maksa par atjaunošanu katrai preču un pakalpojumu klasei, neskaitot trīs klases, kolektīvas zīmes gadījumā [47. panta 1. punkts un 64. panta 3. punkts, 30. noteikuma 2. punkta b) apakšpunkts un 42. noteikums]
800”.
2)
Regulas 5. panta 1. punkta b) un c) apakšpunktu svītro.
3)
Regulas 8. pantu groza šādi:
a)
panta 1. punkta b) un c) apakšpunktu svītro;
b)
panta 3. punkta a) apakšpunkta i) un iii) daļu svītro.
4)
Regulas 11. panta 3. punkta a) un b) apakšpunktu aizstāj šādi:
“a)
par individuālu zīmi - EUR 1 450, ko vajadzības gadījumā palielina par EUR 300 par katru preču vai pakalpojumu klasi, neskaitot trīs klases;
b)
par kolektīvu zīmi, kas paredzēta Komisijas Regulas (EK) Nr. 2868/95 121. panta 1. punktā - EUR 2 700, ko vajadzības gadījumā palielina par EUR 600 par katru preču vai pakalpojumu klasi, neskaitot trīs klases.”
5)
Regulas 12. panta 2. punkta a) un b) apakšpunktu aizstāj šādi:
“a)
par individuālu zīmi - EUR 1 200, ko palielina par EUR 400 par katru starptautiskajā reģistrā ietverto preču un pakalpojumu klasi, neskaitot trīs klases;
b)
par kolektīvu zīmi, kas paredzēta Komisijas Regulas (EK) Nr. 2868/95 121. panta 1. punktā - EUR 2 700, ko palielina par EUR 800 par katru starptautiskajā reģistrā ietverto preču un pakalpojumu klasi, neskaitot trīs klases.”
6)
Regulas 13. panta 1. punkta a) un b) apakšpunktu aizstāj šādi:
“a)
par individuālu zīmi - EUR 850, ko palielina par EUR 150 par katru starptautiskajā reģistrā ietverto preču un pakalpojumu klasi, neskaitot trīs klases;
b)
par kolektīvu zīmi - EUR 1 700, ko palielina par EUR 300 par katru starptautiskajā reģistrā ietverto preču un pakalpojumu klasi, neskaitot trīs klases.”
2. pants
Ja tiek mainīts 2., 11. un 12. pantā paredzēto maksu apmērs, piemēro šādu pārejas režīmu:
1)
Maksa par Kopienas preču zīmes pieteikumu, vajadzības gadījumā tostarp maksa par klasēm, ir tāda, kā noteikts regulā, kas ir spēkā laikā, kad tiek saņemts pieteikums saskaņā ar Regulas (EK) Nr. 40/94 25. panta 1. punkta a) vai b) apakšpunktu.
2)
Maksa par Kopienas preču zīmes reģistrāciju, vajadzības gadījumā tostarp maksa par klasēm, ir tāda, kā noteikts regulā, kas ir spēkā laikā, kad tiek nosūtīts paziņojums saskaņā ar Komisijas Regulas (EK) Nr. 2868/95 23. panta 2. punktu.
3)
Maksa par kāda cita veida iesnieguma iesniegšanu vai par kādas citas darbības ierosināšanu ir tāda, kā noteikts regulā, kas ir spēkā laikā, kad tiek izdarīta maksa.
4)
Maksas, kas paredzētas 11. un 12. pantā, ir tādas, kā noteikts saskaņā ar Madrides nolīguma par zīmju starptautisko reģistrāciju un Madrides Protokola kopīgo reglamentu.
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. oktobrī

Labels: 7
2
15